55 นิคมฯ รับมือน้ำท่วม
นายอัฐพล จิรวัฒน์จรรยา รักษาการผู้ว่าการการนิคมอุตสาหกรรมแห่งประเทศไทย (กนอ.) กล่าวว่า จากสภาวะที่ไทยมีฝนฟ้าคะนองเพิ่มขึ้นตั้งแต่ปลายเดือน พ.ค.61 เป็นต้นมา รวมถึงคาดการณ์ว่าปริมาณน้ำฝนปีนี้จะมากกว่าปกติ โดยเฉพาะเดือน ส.ค.-ต.ค.เพื่อเตรียมพร้อมรับมือปัญหาน้ำท่วมที่อาจเกิดขึ้น กนอ.จึงได้กำชับให้นิคมอุตสาหกรรมทั่วประเทศทั้ง 55 แห่ง เกาะติดสถานการณ์และยกระดับแผนปฏิบัติการตอบโต้ภาวะฉุกเฉิน เพื่อป้องกันอุทกภัยของแต่ละนิคมฯ พร้อมเฝ้าระวังตามมาตรการภาวะฉุกเฉินอย่างเคร่งครัด เพื่อสร้างความเชื่อมั่นให้นักลงทุนไทยและต่างชาติ รวมถึงชุมชนรอบนิคมฯ และสั่งให้ทุกนิคมฯตรวจสอบโครงสร้างพื้นฐาน ความมั่นคงแข็งแรงของคันป้องกันน้ำท่วม และระบบระบายน้ำและเตรียมความพร้อมอุปกรณ์ให้เพียงพอ รวมถึงสถานีสูบน้ำ เครื่องสูบน้ำและเขื่อนติดตั้งเร็ว,สำหรับการเตรียมแผนป้องกันน้ำท่วมของนิคมฯทั้ง 3 แห่ง ในพระนครศรีอยุธยา คือ นิคมฯ บางปะอิน นิคมฯ บ้านหว้า และนิคมฯ สหรัตนนคร ซึ่งเสี่ยงต่อการเกิดน้ำท่วมมากที่สุด กนอ.ได้ให้นิคมฯทั้ง 3 แห่ง ตรวจสอบและเสริมความแข็งแรงของเขื่อนดินกั้นน้ำรอบนิคมอุตสาหกรรม พร้อมทำแผนบริหารจัดการน้ำ โดยร่วมกับกรมชลประทาน พร้อมแลกเปลี่ยนข้อมูลการระบายน้ำจากทั้ง 3 เขื่อน ได้แก่ เขื่อนเจ้าพระยา เขื่อนป่าสักชลสิทธิ์ และเขื่อนพระรามหก รวมทั้งติดตามปริมาณน้ำฝน พร้อมจัดเจ้าหน้าที่เฝ้าระวังตรวจสอบระดับน้ำโดยรอบ เพื่อสร้างความมั่นใจให้ผู้ประกอบการในพื้นที่.
จากสภาวะที่ไทยมีฝนฟ้าคะนองเพิ่มขึ้นตั้งแต่ปลายเดือน พ.ค.61 เป็นต้นมา รวมถึงคาดการณ์ว่าปริมาณน้ำฝนปีนี้ 
นิคมอุตสาหกรรม,น้ำท่วม,เฝ้าระวัง,เฝ้าระวังน้ำท่วม,ปริมาณน้ำฝน,ข่าวทั่วไป